CELEX: 62015CN0654
Language: lv
Date: 2015-12-07 00:00:00
Title: Lieta C-654/15: Lūgums sniegt prejudiciālu nolēmumu, ko 2015. gada 7. decembrī iesniedza Högsta domstolen (Zviedrija) – Länsförsäkringar AB/A/S Matek

8.2.2016   
            
            
               LV
            
            
               Eiropas Savienības Oficiālais Vēstnesis
            
            
               C 48/26
            
         Lūgums sniegt prejudiciālu nolēmumu, ko 2015. gada 7. decembrī iesniedza Högsta domstolen (Zviedrija) – Länsförsäkringar AB/A/S Matek
   
   (Lieta C-654/15)
   (2016/C 048/31)
   Tiesvedības valoda – zviedru
   
      Iesniedzējtiesa
   
   
      Högsta domstolen
   
   
      Pamatlietas puses
   
   
      Prasītāja: Länsförsäkringar AB
   
   
      Atbildētāja: A/S Matek
   
   
      Prejudiciālie jautājumi
   
   Jautājumi attiecas uz 2009. gada 26. februāra Regulas (EK) Nr. 207/2009 par Kopienas preču zīmi 9. panta 1. punkta b) apakšpunkta interpretāciju un piemērošanu gadījumos, kad trešās personas bez piekrišanas tirdzniecībā izmanto apzīmējumu, kas līdzinās Kopienas preču zīmei. (1)
   
   Jautājumi ir šādi:
   
               1.
            
            
               Vai īpašnieka ekskluzīvas tiesības ietekmē tas, ka viņš piecu gadu laikā kopš reģistrācijas Savienībā nav faktiski izmantojis Kopienas preču zīmi precēm vai pakalpojumiem, uz kuriem šī reģistrācija attiecas?
            
         
               2.
            
            
               Ja atbilde uz pirmo jautājumu ir apstiprinoša – kādos apstākļos un kādā veidā šāda situācija ietekmē ekskluzīvās tiesības?
            
         
      (1)  OV L 78, 1. lpp.